**Demult sunt cei plecaţi**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Demult sunt cei plecaţi

În lumea lui, plecat demult,

în viaţa fără de tumult,

e cel ce mi-a fost tată.

Ca el, un frate tinerel,

un unchi trecut de vârsta mamei,

bunicul meu, ce-i dus şi el,

doar chipuri reci sub sticla ramei,

privind cu drag, odată...

Plecaţi sunt fără de adresă,

pe altă scenă-n altă piesă,

în alte haine îmbrăcaţi,

cu pălării cu boruri mari,

ce le umbresc privirea blândă

din ochii lor întunecaţi,

de parcā-ar vrea să se ascundă,

ca nişte bieţi copii fugari.

Demult sunt cei plecaţi,

pe noi poteci,

purtaţi în veci,

demult şi judecaţi...